
MYFYRDOD Y BARDD 


Uwch ei hen gartref, a'i adgofion serch-glwyfus 
am ei anwyl fam 


RUTH JONES, 


ABERBANC, 


Yr hon fu farw Rhag. 4; 1909, yn 71 mlwydd oed, 


I dŷ fy mam y rhoddais dro, 
Ac o'r fath deimlad prudd 

Ymsaethai drwy fy mynwes friw, 
Wrth gofio am y dydd 

Pan welais hi ar drothwy'r drws 
Yn llawen ac yn iach, 

Yn rhoddi im roesawiad llon 
I mewn i'w bwthyn bach. 

Ond heddyw, gwag yw'r bwthyn hoff, 
Ac oer yw'r aelwyd glyd, 

Lle'r eisteddasom gynt i lawr, 
Am lawer awr ynghyd, 

I adrodd helynt bore oes, 
A llawer croes a ga'wd, 

Can's try helyntion aml eu rhi 
I mewn i dŷ'r tylawd. 

A'm hanwyl fam sydd yn ei bedd, 
Yn wael ei gwedd a'i llun ; 

A minnau'n unig ar ei hôl, 
Yn wylo wrthyf f' hun. 

Nid yw cerdJoriaeth adar mân, 
Na chân aderyn du, 

Na swynol lais y fronfraith fwyn, 
Yn môn y llwyn fel bu, 

Yn llôni dim o'r galon hon 
Sydd dan fy mron yn brudd, 

Na sychu 'chwaith un deigryn ffwrdd 
Oddiar fy llwydaidd rudd. 

Na, na, câf wylo hyd fy mêdd, 
'Does hôdd im îs y rhôd ; 

Ond gwelaf draw, trwy lygad ffydd, 
Ryw hyfryd ddydd yn dod, 

Pan gawn ni eto gwrdd ynghyd, 
Mewn gwynfyd pur a hêdd, 

O gyrhaedd angeu, Brenin braw, 
Yn iach tu draw i'r bedd. 

Pryd hyn y try y lleddf yn llôn 
Gerbron yr orsedd lân, 

A phawb mewn hwyl nefolaidd fydd 
Yn seinio'r newydd gân. 

Aberbudrell, Drefach. DAvrD EvANs. 

